open-index/open-wikipedia-markdown huggingface dataset:
Miroslav Brozman

**Miroslav Brozman** (* 16. október 1920 Brezno – † 22. apríl 1993 Bratislava) bol  lekár-patológ, vysokoškolský pedagóg.

Jeho otec Samuel Brozman, jeho matka Irena rod. Brečková.

## Životopis
Navštevoval ľudovú školu v Brezne (1927-1932), študoval na gymnáziu v Banskej Bystrici (1932-1937), na Lekárskej fak. UK v Bratislave (1940-1947), roku 1947 MUDr., 1959 doc., 1963 DrCSc., 1966 univ. prof. Absolvoval študijné cesty a pobyty v Taliansku, v býv. NDR a NSR. Sprvu odborný asistent, doc., od 1966 prof. a vedúci Katedry patologickej anatómie Lekárskej fak. UK, súčasne prednosta Ústavu patologickej anatómie, od 1988 vedúci Laboratória pre výskum histochémie a ultraštruktúrnej patológie Výskumného ústavu lekárskej bioniky v Bratislave. Zakladateľ a popredný predstaviteľ  imunopatológie na Slov., kt. ovplyvnil vývoj čs. patológie a dosiahol uznanie aj v zahraničí. Zameriaval sa najmä na problematiku embólie plodovou vodou, hemokoagulácie a na otázky imunológie. Lokalizoval pomocou imunochem. metód hormóny v ľudskej adenohypofýze, zaoberal sa patológiou hepatocytu, sleziny, novými imunopatologickými metódami a i. V Ústave patolog. anatómie sa zameriaval na imunologické bazálne membrány, analýzy chorobných proc. pľúc, gastrointestinálneho traktu, obličiek, placenty a i. Popri vedeckej práci sa venoval aj pedagogickej činnosti. Autor a spoluautor publikácií, 
vysokošk. učebníc a skrípt, početných štúdií, kt. uverejňoval v domácich i zahraničných čsp. a zborníkoch. Roku 1944 účastník SNP. Člen a funkcionár viacerých spolkov a spoločností..

## Ocenenie
* Roku 1947 vyznamenaný Radom SNP, 1958 Cenou Čs. lekárskej spoločnosti J.E. Purkyňu, 1963 Škorpilovou cenou a i.

## Dielo
* Trombolické a embolické procesy pri embólii plodovou vodou, Bratislava roku 1963
* Základy všeobecnej patologickej anatómie, Bratislava roku 1953 (spoluautor)
* Príručka patologickej histológie, Martin roku 1957 (spoluautor)
* Základy onkológie, Bratislava roku 1957
* Úvod do histopatológie, Martin roku 1968 (s B. Ondrušom) 

## Literatúra
* BROZMAN, Miroslav. In: 

## Externé odkazy
* 

Kategória:Slovenskí patológovia
Kategória:Slovenskí autori náučnej literatúry
Kategória:Slovenskí vysokoškolskí pedagógovia
Kategória:Osobnosti z Brezna
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Lekárskej fakulte Univerzity Komenského v Bratislave
Ján Bruck

**Ján Bruck** (* 1775, Horné Jaseno† 7. máj 1819, Žaškov) bol slovenský pedagóg, veršovník.

Jeho otec bol Ján Bruck, jeho matka Anna, rod. Koričanská, manželka Zuzana rod. Čaplovičová, jeho syn Leopold Bruck.

## Životopis
Študoval v Martine a v Banskej Bystrici. Rektor evanjelickej školy v Žaškove. V rokoch 17941800 zapisoval príležitostné básne, veršované mravoučné výstupy a dialógy, žartovné, satirické a iné verše. V zapisovaní básní pokračoval jeho syn Leopold (18191829).

## Dielo
* rukopis: Rozličné verše, které... roku 17941800 sepsal na památku v Žaškove

## Literatúra
* *[[Biografický lexikón Slovenska]]*

## Externé odkazy
* 

Kategória:Slovenskí pedagógovia
Kategória:Osobnosti z Turčianskeho Jasena
Kategória:Narodenia v 1775
Kategória:Úmrtia 7. mája
Kategória:Úmrtia v 1819
Ján Brumovský

**Ján Brumovský** (*   Slovensko) bol pedagóg, rímskokatolícky kňaz, jezuita.

## Životopis
Učil na jezuitskom kolégiu v Banskej Bystrici, absolvoval tu tretiu aprobáciu.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Kategória:Slovenskí pedagógovia
Kategória:Slovenskí rímskokatolícki kňazi
Kategória:Slovenskí jezuiti
Ján Brežný

**Ján Brežný** (* 27. marec 1871, Kysucké Nové Mesto, Uhorsko, Rakúsko-Uhorsko† 25. december 1939, Bratislava, Slovensko) bol slovenský verejný činiteľ, právnik.

Jeho otec Jozef Brežný, jeho matka Anna rod. Galvánková.

## Životopis
Študoval na gymnáziu v Žiline, Banskej Bystrici, Soprone, orientálne jazyky a teológiu na univerzite vo Viedni, právo v Budapešti, JUDr. Advokátsky koncipient, 1899 advokát, neskôr verejný notár v Žiline, 19211922 šarišský župan. Počas štúdií a krátkeho pôsobenia v Budapešti sa zúčastnil na práci Slov. kruhu, 1918 člen miestnej SNR v Žiline, 19191920 poslanec NZ, funkcionár Republikánskej strany poľnohospodárskeho a maloroľníckeho ľudu, člen správnych rád a akcionár úč. spol. Článkami prispieval do novín a časopisov.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 75 - indexovaný záznam

Kategória:Slovenskí právnici
Kategória:Poslanci česko-slovenského Národného zhromaždenia
Kategória:Absolventi Viedenskej univerzity
Kategória:Osobnosti z Kysuckého Nového Mesta
Peter Briška

**Peter Briška** (* 27. júl 1895, Stará Lehota – † 28. august 1939, Veľké Chlievany) bol slovenský rímskokatolícky kňaz, publicista a politik.
Pseudonym: Fulgur; P. Trenčan; profesor Slovák;

Jeho otec Marek Briška, jeho matka Alžbeta rod. Jamborová 

## Životopis
Pochádzal z početnej rodiny ako najstarší syn (jeho mladší brat bol národohospodár a vysokoškolský profesor Rudolf Briška). Teológiu študoval v Banskej Bystrici. Za kňaza bol vysvätený v roku 1918. Ako profesor náboženstva pôsobil na gymnáziu v Prievidzi, Od roku 1924 bol farárom v Lazanoch. V roku 1937 odišiel do nitrianskej diecézy a bol farárom vo Veľkých Chlievanoch pri Bánovciach nad Bebravou. Reprezentant čechoslovakistickej a a klerikálnej politiky Čs. strany lidovej, generálny tajomník jej slovenskej organizácie, 19251938 šéfredaktor je denníka Ľudová politika, 19261938 jej týždenníka Ľud. chýrnik, funkcionár Orla. Autor ideovo-politických príručiek, divadelnej hry, prekladal najmä náboženské práce. Roku 19201922 redaktor časopisu Náš kraj.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike (č.22) 
* Životopis 

Kategória:Narodenia v 1895
Kategória:Úmrtia v 1939
Kategória:Slovenskí rímskokatolícki kňazi
Kategória:Slovenskí politici
Kategória:Osobnosti zo Starej Lehoty
Terézia Brunšviková

Grófka **Terézia** **Brunšviková** z Krupej alebo staršie **Brunswicková** (; * 27. júl 1775, Bratislava – † 17. september 1861, Duka) bola uhorská šľachtičná, pedagogička a sociálna pracovníčka.

## Životopis
Narodila sa v rodine grófa Antona Brunšvika a jeho manželky Alžbety, rodenej barónky Wankel von Seeberg. Rodina udržiavala blízke kontakty so skladateľom Ludwigom van Beethovenom, ktorý sa viackrát zdržiaval v ich kaštieli v Dolnej Krupej a vyučoval Teréziu a jej súrodencov hru na klavír. V roku 1809 jej venoval Sonátu č. 24 Fis dur op. 78 pre klavír. Niektorými autormi bola považovaná za adresátku známeho Beethovenovho listu *„nesmrteľnej milenke“*.

Pri svojom pobyte vo Švajčiarsku v roku 1808 sa v meste Yverdon stretla so švajčiarskym pedagógom Pestalozzim, ktorý ju výrazne ovplyvnil.

V roku 1828 v Budíne založila prvú materskú školu v Uhorsku s názvom  (Anjelská záhrada). Jej pričinením vznikla 1829 prvá detská opatrovňa na území Slovenska v Banskej Bystrici a v roku 1830 dve materské školy v Bratislave (na Vydrici a na Valónskej ulici). Jej zásluhou vznikali detské opatrovne aj na iných miestach monarchie, zakladala a propagovala ženské dobročinné spolky. Založila prvú dievčenskú priemyselnú školu v Uhorsku a propagovala polytechnickú výchovu žien. Rozvinula zásady, obsah a metódy predškolskej výchovy škótskeho pedagóga Samuela Wilderspina. Vydávala výzvy, informačné letáky, plagáty a stanovy spolkov propagujúcich zakladanie materských škôl. V 20. storočí vyšli ďalšie práce čerpajúce z jej pozostalosti.

Terézia zomrela 21. septembra 1861. V literatúre sa uvádzajú rôzne miesta úmrtia, napr. Budín, Duka, Drážďany. V úmrtnom oznámení, ktoré vydali jej súrodenci, je uvedené ako miesto úmrtia obec Duka a miesto pochovania rodinná hrobka v meste Martonvásár.

## Poznámky

## Referencie

## Iné projekty

## Externé odkazy
* 
* Záznam o narodení a krste v matrike (č. 527) 

Kategória:Osobnosti z Bratislavy
Kategória:Uhorskí pedagógovia
Kategória:Slovenskí pedagógovia
Kategória:Uhorskí šľachtici
Kategória:Slovenskí šľachtici
Kategória:Slovenskí sociálni pracovníci
Vojtech Bruoth

**Vojtech Bruoth** (* 2. január 1906, Dolná Lehota – † 9. apríl 1979, Bratislava) bol slovenský lekár – chirurg.

Jeho otec Samuel Bruoth, jeho matka Malvína rod. Mockovčáková 

## Životopis
Študoval na gymnáziu v Banskej Štiavnici a v Banskej Bystrici, 19231929 na Lekárskej fakulte KU v Prahe, 1929 MUDr., 1976 doc. Asistent očnej a chirurgickej kliniky UK, prednosta chirurgického odd. Onkologického ústavu v Bratislave, 19611974 prednosta chirurgického odd. OÚNZ v Trnave.  V klinickej praxi sa venoval najmä chirurgii, štúdie a články z tejto oblasti uverejňoval v Bratislavských lekárskych listoch, Slov. lekárovi a v odborných zborníkoch, spoluautor zdravotnícko-osvetových príručiek. 
Účastník druhého odboja a SNP.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí chirurgovia
Kategória:Osobnosti z Dolnej Lehoty
Kategória:Absolventi Lekárskej fakulty Karlovej univerzity
Eliáš Bubenka

**Eliáš Bubenka** (*  1683 Slovensko) je evanjelický kňaz, pedagóg, dramatik.

Jeho otec Eliáš Bubenka, jeho matka Katarína rod. Fröhlichová 

## Životopis
Študoval v Banskej Bystrici, Levoči, a v Kežmarku. Od roku 1703 správca školy v Nižnom Skálniku, v Hrachove, v Selciach, od 1706 evanjelický kňaz v Hrochoti a i. miestach, farár v Banskej Bystrici-Radvani (po roku 1706). Počas pôsobenia v Hrachove 
popularizoval prírodné vedy a nacvičoval šk. divadelné hry. Autor dvoch latinských divadelných  hier.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Externé odkazy
* 

Bubenka, Eliáš
Bubenka, Eliáš
Ján Bučko

Prof. Ing. **Ján Bučko** DrSc. (* 2. jún 1931, Predajná) je slovenský vysokoškolský pedagóg.

## Životopis
Študoval na gymnáziu v Brezne (19431951). Neskôr na Fakulte chemickotechnologickej SVŠT v Bratislave (19521957), 1972 CSc., 1974 doc.

Po ukončení štúdia pôsobil ako asistent na Katedre chemickej technológie celulózy a papiera CHTF SVŠT v Bratislave (19571960) a v Smrečine v Banskej Bystrici ako vedúci závodu (19601964). Žije v Banskej Bystrici a od roku 1964 pôsobí na Technickej univerzite vo Zvolene. 1. júla 1985 vymenovaný za profesora. Roku 1986 DrSc.

Patrí medzi najlepších slovenských a českých expertov v oblasti chemického spracovania dreva (buničina, papier, hydrolýza a p.), aglomerických materiálov (výroba lisovaných a nelisovaných dosák), biotechnológie pri výrobe buničín a papiera. Vydal odborné monografie, vedecké a odborné štúdie v domácich a zahraničných periodikách (Holtztechnologie, Svensk Papperstidning, Swedish forest Product Research Laboratory). Autor zlepšovacích návrhov realizovaných v praxi a patentov, člen newyorskej akadémie vied.

## Ocenenia
*Čestný hosť ČSR pri udeľovaní nobelových cien v Štokholme (1975)
*Bronzová medaila za zásluhy (1981), Zaslúžilý prac. priemyslu (1986), Zlatá plaketa za zásluhy (1991), New York Academy of Sciences (1996), Plaketa J.A.Komenského (1996), Zlatá plaketa VŠLD Zvolen (1996)...

## Diela
* Chemické spracúvanie dreva. - Bratislava, 1988
* Chemické spracúvanie dreva. - Zvolen, 1997
* Chemické spracúvanie dreva v teórii a praxi. - Zvolen, 2001
* Biotechnologické a chemické spôsoby využitia rastlinnej biomasy. - Zvolen, 2002

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí univerzitní profesori
Kategória:Vyučujúci na Technickej univerzite vo Zvolene
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti z Predajnej
Jozef Bučko

[vpravo|thumb|Pamätná tabuľa Jozefa Bučka v [Martin (mesto na Slovensku)|Martine]]

**Jozef Bučko** (* 3. marec 1907, Slatina nad Bebravou - † 6. máj 1945, Ebensee, Rakúsko) bol slovenský evanjelický kňaz, protifašistický bojovník.

## Životopis
Evanjelický kňaz, účastník protifašistického odboja v Martine, počas SNP duchovný v nemocničných zariadeniach. Po páde Martina pôsobil na Veliteľstve 1. čs. armády v Banskej Bystrici v duchovnej správe a vo vojenskej záložnej nemocnici. Po ústupe povstania bol 4. novembra 1944 zajatý jednotkou Sicherheitsdienst na ceste medzi Ľubietovou a Lučatínom, eskortovaný do Banskej Bystrice, neskôr transportovaný do koncentračného tábora Mauthausen a Ebensee, kde zomrel.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí evanjelickí kňazi
Kategória:Osobnosti SNP
Kategória:Osobnosti zo Slatiny nad Bebravou
Michal Bučko

**Michal Bučko** (* 15. júl 1931, Sačurov) je slovenský mikrobiológ.

## Životopis
V roku 19501954 absolvoval štúdium na VŠCHT v Prahe, 1967 CSc., 1987 DrSc. Pôsobil v Biotike Slovenská Ľupca (19551991), z toho (19621991) ako vedúci výskumu. Prednášal z oblasti biosyntézy antibiotík a aminokyselín na UK v Bratislave. Žije v Banskej Bystrici. Od roku 1992 vykonáva poradenskú činnosť v oblasti výskumu a výroby antibiotík. Je členom komisie pre udeľovanie vedeckých hodností z oblasti kvasnej chémie a technilógie. Je autorom a spoluautorom čs. a slovenských patentov a autorských osvedčení, vedeckých a odborných publikácií, odborných publikácií, odborných prednášok na medzinárodných a národných konferenciách, záverečných správ štátnych a odborových úloh, záverečných podnikových úloh.

## Ocenenie
* Zlatá medaila Medzinárodnej organizácie na ochranu duševného vlastníctva WIPO v Ženeve (1981)

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí mikrobiológovia
Kategória:Osobnosti zo Sačurova
Augustín Brychta

JUDr. **Augustín Brychta** (* 29. september 1891 Rača - † 15. október 1962 Bratislava) bol slovenský právnik a notár.

## Rodina
Jeho otec Alexander Brychta, jeho matka Elena, rod. Šimončičová.

## Životopis
Gymnázium absolvoval v Bratislave, právo študoval v Bratislave a v Budapešti. Notár v Bernolákove, neskôr hlavný župný notár v Bratislave. Počas prvej svetovej vojny dôstojník justičnej služby generálneho štábu. 

V rokoch 1940 – 1941 župan Pohronskej župy v Banskej Bystrici, pracovník Ministerstva vnútra, od roku 1945 Povereníctva vnútra v Bratislave. Pri vzniku ČSR predseda miestnej SNR v Rači.

## Referencie

## Literatúra
* BRYCHTA, Augustín. In: 

## Externé odkazy
* 

Kategória:Slovenskí notári
Kategória:Slovenskí právnici
Jozef Búda

**Jozef Búda** (* 14. september 1898, Nemecká – † 23. jún 1994, Báč) bol slovenský  cirkevný hodnostár, teológ, biblista, vysokoškolský pedagóg a rímskokatolícky kňaz.
Pseudonym: Jozef Chata

## Životopis
Študoval na gymnáziu v Banskej Bystrici (maturoval 1916), chórový kaplán v Banskej Bystrici (1925). Bol tiež farárom v Banskej Bystrici-Radvani. Vyučoval náboženstvo na gymnáziu v Banskej Bystrici (od 1930), suplujúci profesor Rimskokatolíckej vysokej školy bohosloveckej v Banskej Bystrici (od 1. september 1933), rektor kňazského seminára v Banskej Bystrici, profesor pastorálknej teológie (19451946) a profesor biblického štúdia, čestný kanonik Banskobystrickej kapituly (1973). Viedol Katolícku jednotu žien v Banskej Bystrici. Politicky prenasledovaný (50. roky). Autor publikácií Evanjelium starého Zákona I., II., prekladateľ Starého zákona. Publikoval v náboženských novinách, časopisoch a zborníkoch. Vymenovaný za pápežského preláta (1992).

## Referencie

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Slovenskí rímskokatolícki kňazi
Kategória:Politicky prenasledovaní v Česko-Slovensku
Kategória:Osobnosti z Nemeckej
Kategória:Slovenskí biblisti
Jozef Budai

**Jozef Budai** (* 19. február 1813, Hronec – † 5. január 1892, Ostrihom) bol náboženský spisovateľ a rímskokatolícky kňaz.

Jeho otec Juraj Budai, jeho matka Cecília rod. Andrédiová 

## Životopis
Študoval na gymnáziu v Banskej Bystrici a v Banskej Štiavnici, filozofiu a teológiu v Trnave, absolvoval 1836. Rokuk. kaplán na Myjave, v Dolnom Trhovišti, administrátor vo Veľkých Kostoľanoch, 1849 kurátor anabaptistov v Moravskom Jáne. Autor latinských príležitostných veršov k jubileám cirkevných hodnostárov.

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Hronca
Andrej Budai

**Andrej Budai** alebo **Andrej Buday** (* 26. november 1859, Tajov - † 31. december 1907, Gyula) bol  vlastivedný pracovník, úradník, publicista a amatérsky entomológ, hlavne koleopterológ.

Jeho otec František Budai, jeho matka Jozefína rod. Paulíniová.

## Životopis
Študoval na gymnáziu v Banskej Bystrici, na Baníckej a lesníckej akadémii v Banskej Štiavnici. Úradník v mediarskom podniku v Banskej Bystrici, od začiatku 90. rokov v kremnickej mincovni. V Banskej Bystrici spolupracoval pri rozširovaní slovenskej tlače. V slovenských novinách, časopisoch a kalendároch uverejňoval správy, články o ľudovej kultúre, najmä o folklóre. Do Černokňažníka prispieval (1892-1898) satirickými veršami, napísal nábožensky motivované divadelné hry, memoáre, z ktorých časť uverejnil. Zbieral ľudové povery, povesti, piesne.

## Entomologické aktivity
Pre našu, slovenskú entomológiu má z historického hľadiska význam hlavne jeho spolupráca s MUDr. Karolom Brančíkom, známym prírodovedcom Trenčianskej župy, ktorému svojimi zbermi prispel v roku 1906 do jeho doplnkov "Zoznamu Coleopter" (chrobákov) z tejto oblasti.

## Literatúra
* Kolektív, 1977, *[[Encyklopédia Slovenska]]*. I. zv. A - D. Veda, Bratislava, (Budai, A.: p. 275).
* *[[Slovenský biografický slovník]]*
* Koleška, Z.: 1998, Seznam biografií československých entomologů (entomologové nežijící) II. Dodatky, doplňky a opravy biografických hesel "Seznam biorafií čs. entomologů (entomologové nežijící) I" ve zvazcích 1-15 z let 1979-1995. In: Klapalekiana, 34 (supplementum) 1 - 238, (heslo: Buday Andrej: p. 34).

## Externé odkazy
* 
* Záznam o narodení a krste v matrike záznam číslo 40

Kategória:Slovenskí entomológovia
Kategória:Koleopterológovia
Kategória:Slovenskí publicisti
Kategória:Osobnosti z Tajova
Kategória:Absolventi Baníckej a lesníckej akadémie v Banskej Štiavnici
Ivan Bujna

**Ivan Bujna** (* 26. júl 1881 Pukanec - † 23. júl 1949 Bratislava) bol náboženský spisovateľ, evanjelický kňaz.

Jeho otec Martin Bujna, jeho matka Ľudmila rod. Holéczyová 

## Životopis
Študoval na gymnáziu v Banskej Bystrici (1892-1894), v Banskej Štiavnici (1894-1900), na evanjelický teol. škole v Bratislave (1900-1904). Počas pastorácie sa venoval kult.-osvetovej práci medzi Slovákmi na Dolnej zemi, kde bol i seniorom. Autor regionálnych hist. prác kde pôsobil, pohrebných kázní. Po roku 1948 repatrioval do ČSR, žil v Šamoríne a Bratislave.

## Ocenenie
* Nositeľ rum. Radu hviezdy; Radu koruny;

## Literatúra
* *[[Slovenský biografický slovník]]*

## Externé odkazy
* 

Bujna, Ivan
Kategória:Osobnosti z Pukanca
Martin Bujna

**Martin Bujna** (pseudonym: **Starší strýčko Martin**; * 25. október 1845, Bohunice – † 22. júl 1923, Pukanec) bol evanjelický kňaz, náboženský spisovateľ a publicista.

## Životopis

Narodil sa v rodine Jána Bujnu a jeho manželky Márie rodenej Loischovej. Študoval na gymnáziu v Banskej Bystrici a v Banskej Štiavnici. Teológiu študoval vo Viedni a Bazileji. V rokoch 1870 – 1871 pôsobil ako evanjelický kaplán a administrátor, v rokoch 1871 – 1921 ako farár v Pukanci a od roku 1919 bol hontianskym seniorom. 

Počas štúdií v Banskej Štiavnici bol členom študentského spolku Slovenské kolo. Bol úspešným v boji proti pomaďarčeniu cirkevnej školy v Pukanci, keď z príspevkov občanov postavil novú budovu školy. Podporoval rozvoj slovenského národného školstva, organizoval zbierky na založenie sirotincov v Modre a v Liptovskom Mikuláši. 
V rámci nedeľnej školy a vzdelávacieho spolku sa venuje ľudovýchove.

## Tvorba
Už počas stredoškolských štúdií písal básne, ktoré uverejnil (pod menom Vlastimil) v študentskom časopise *Sitno*, ktorého spoluredaktorom bol v rokoch 1865 – 1866. Neskôr sa venoval väčšinou cirkevným a spoločenským problémom. Je autorom práce o problémoch cirkevného školstva *Eben-Ezer* (1901) a príručky pre vysťahovalcov. Voľne interpretoval nábožensko-didaktické rozprávania. Prispieval do novín a časopisov Korouhev na Sionu, Svědectví víry, Cirkevné listy, Obzor, Orol, Tranovského evanjelický kalendár, Národné noviny a tiež do krajanských časopisov a kalendárov v USA. Písal aj básne a texty piesní k cirkevným slávnostiam. Dojmy z pobytu vo Švajčiarsku opísal v cestopisnej črte *Výlet na Švajčiarske Alpy*, ktorú uverejnil časopis Orol v roku 1875.

## Dielo v elektronickej podobe
* ''Amerika, zem zasľúbenia : O sťahovaní sa nášho ľudu do Ameriky''. Ružomberok: Salva a Herle, 1903. 67 s. - dostupné v Digitálnej knižnici UKB

## Literatúra
* *[[Slovenský biografický slovník]]*

## Externé odkazy

* 
*Záznam o narodení a krste v matrike záznam číslo 6 – evanjelická farnosť; pokrstený ako Márton Bujna

Kategória:Narodenia v 1845
Kategória:Úmrtia v 1923
Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí básnici
Kategória:Osobnosti z Bohuníc (okres Levice)
Kategória:Slovenskí náboženskí spisovatelia
Vojtech Bukovčan

Ing. **Vojtech Bukovčan** (* 3. február 1891, Košice - † 4. marec 1977, Banská Bystrica) bol slovenský lesný inžinier.

Jeho otec bol Jozef Bukovčan, matka Žofia rod. Haitná a jeho syn Ivan Bukovčan.

## Životopis
Študoval na Vysokej škole baníckej a lesníckej v Banskej Štiavnici. Pôsobil na Lesnej správe v Banskej Bystrici a Starých Horách, 1945 - 1956 lesný inšpektor pre Horehronie. Priekopník protilavínovej ochrany na Slovensku. V knižných prácach sa zaoberal otázkami rekonštrukcie a obnovy lesa. Uplatňoval progresívne pestovateľské metódy.

## Ocenenie
* Roku 1971 nositeľ Zlatého diplomu Lesníckej a drevárskej univerzity v Soprone

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 91; pokrstený ako Béla Mátyás Bukavcsán

Kategória:Slovenskí lesní inžinieri
Kategória:Slovenskí lesníci
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Košíc
Ján Bukový

**Ján Bukový** (* 31. júl 1910, Banská Bystrica – † 14. marec 1990, Banská Bystrica) bol slovenský zubný lekár.

## Životopis
Študoval stomatológiu na Lekárskej fakulte Univerzity Komenského v Bratislave, potom asistent a odborný asistent na Stomatologickej klinike v Bratislave, lekár Československých štátnych kúpeľov v Číži. Školiteľ predatestačných stomatológov Inštitútu pre ďalšie vzdelávanie lekárov v Bratislave. Publikoval množstvo prác v odborných domácich i zahraničných časopisoch. Od roku 1943 stomatológ v Banskej Bystrici, prednosta Stomatologického oddelenia NsP KÚNZ v Banskej Bystrici (19561982), zároveň krajský stomatológ Stredoslovenského kraja. Držiteľ viacerých pamätných medailí.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Slovenskí stomatológovia
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Banskej Bystrice
Marta Buková

**Marta Buková** (rod. Uhrinová; * 19. február 1942, Banská Bystrica-Jakub† 8. február 1991, Banská Bystrica) bola slovenská múzejníčka.

## Životopis
Navštevovala základnú školu v Jakube, do roku 1959 študovala na Jedenásťročnej strednej škole (dnes Gymnázium Andreja Sládkoviča) v Banskej Bystrici, potom dejepis a slovenský jazyk na Filozofickej fakulte Univerzity Komenského v Bratislave (nedokončila). Lektorka, etnografka, 19861991 dokumentaristka Stredoslovenského múzea v Banskej Bystrici. Ako odborná múzejná pracovníčka sa zúčastnila na budovaní zbierkového fondu Stredoslovenského múzea, zamerala sa najmä na oblasti Horehronia, Podpoľania a okolia Banskej Bystrice, v ktorých podnikala aj terénne výskumy. Venovala sa spracovaniu zbierkových predmetov z oblasti etnografie, ňou vyhotovené katalogizačné karty boli podkladom pre edíciu špecializovaných súpisov zbierok *Fontes*. Podieľala sa na príprave výstav narodopisného charakteru, z ktorých niektoré boli prezentované i v zahraničí.

## Literatúra
* BUKOVÁ, Marta. In: 

## Externé odkazy
* 

Kategória:Slovenskí múzejníci
Kategória:Osobnosti z Banskej Bystrice
Jaroslava Bukvajová

**Jaroslava Bukvajová** (* 17. november 1975, Banská Bystrica) je slovenská bežkyňa na lyžiach, ktorá pretekala v rokoch 1994 až 2004. Jej najlepším umiestnením vo Svetovom pohári bolo dvakrát deviate miesto, obe v roku 1998 v Rakúsku.

Bukvajová sa predstavila aj na troch zimných olympijských hrách, najlepšie desiate miesto na 15 km v Nagane v roku 1998. Jej najlepším umiestnením na FIS majstrovstvách sveta v severskom lyžovaní bolo trikrát 17. miesto.

## Životopis
V roku 19972000 absolvovala vysokoškolské štúdium v Banskej Bystrici. Od roku 1994 pôsobí ako športová inštruktorka ŠKP - Ministerstvo vnútra SR SŠŠR Štrbské Pleso, a je členkou Klubu olympionikov SR. V roku 19922001 sa zúčastňovala všetkých významných súťaží v behu na lyžiach (svetových pohárov, majstrovstiev sveta, zimných olympijských hier) a rôznych sústredení v Európe, Kanade, Severnej Amerike a Ázii. Je niekoľkonásobnou majsterkou Slovenska v behu na lyžiach v rokoch 19952001.

## Ocenenie
* Kráľová bielej stopy za úspechy na ZOH v Nagane

## Referencie

## Literatúra
* Kto bol kto v Banskej Bystrici v roku 2001

Kategória:Slovenskí bežci na lyžiach
Kategória:Bežci na lyžiach na Zimných olympijských hrách 1994
Kategória:Bežci na lyžiach na Zimných olympijských hrách 1998
Kategória:Bežci na lyžiach na Zimných olympijských hrách 2002
Kategória:Slovenskí strieborní medailisti na univerziáde
Kategória:Osobnosti z Banskej Bystrice
Alojz Bulla

**Alojz Bulla** (* 20. jún 1902, Ústie nad Oravou – † 8. máj 1978, Banská Bystrica) bol úradník a protifašistický bojovník.

Jeho otec Peter Bulla 

## Životopis
Študoval na gymnáziu v Trstenej, od 1916 obchodnícky učeň. Úradník Župného úradu, tajomník Okr. živnostenského spoločenstva, tajomník Rev. ONV, resp. ONV v Martine, 19491960 pracovník KNV v Banskej Bystrici. Účastník protifašistického 
odboja. Zúčastnil sa na vydávaní ilegálnej tlače, na príprave SNP v Turci a na zakladaní RNV. Ukrýval utečencov a partizánov.

## Ocenenie
* Roku 1946 vyznamenaný Radom SNP I.tr.;

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti SNP
Kategória:Osobnosti z Ústia nad Oravou
Kategória:Pochovaní na Národnom cintoríne v Martine
František Bulla

**František Bulla** (* 24. apríl 1817, Staré Hory – † 14. august 1900, Staré Hory) bol slovenský ľudový liečiteľ a rímskokatolícky kňaz.

Jeho otec František Bulla, jeho matka Katarína Bullová.

## Životopis
Študoval na gymnáziu v Banskej Bystrici, teológiu v Ostrihome. Pôsobil ako rokuk. kaplán v Predajnej, v Brezne, v Kremnici, 1877 titulárny kanonik. Zaoberal sa botanikou, najmä zberom liečivých rastlín, vybudoval bohatú knižnicu, prevažne s botanickou literatúrou. Podporoval národné kultúrne úsilia, zakladajúci člen Matice slovenskej a patronátneho gymnázia v Kláštore pod Znievom.

## Literatúra
* *[[Slovenský biografický slovník]]*

## Zdroje
* Narodenie v matrike: https://familysearch.org/ark:/61903/1:1:KXWD-DG2

## Externé odkazy
* 

Kategória:Osobnosti zo Starých Hôr
Kategória:Slovenskí rímskokatolícki kňazi
Eduard Bulla

**Eduard Bulla** (* 2. november 1919 Prievidza - † marec 1945 Slovensko) bol  úradník, divadelný ochotník.

Jeho otec Ján Bulla, jeho matka Berta rod. Kellermannová 

## Životopis
Študoval na gymnáziu v Martine. Pôsobil ako úradník kontrolného úradu, neskôr Slov. banky v Martine. Zúčastnil sa bojov SNP ako spojka a v Slobodnom slov. vysielači v Banskej Bystrici, po potlačení SNP ho zaistilo v Martine gestapo a odvlieklo do Nemecka, odkiaľ sa nevrátil. Ako ochotnícky herec a režisér pôsobil v Slov. spevokole v Martine a ako ochotník v Slov. komornom divadle v Martine.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Slovenskí ochotníci
Kategória:Osobnosti z Prievidze
Kategória:Pochovaní na Národnom cintoríne v Martine
Anton Pavel Bulla

**Anton Pavel Bulla** (Anton Pavlovič) (* 29. január 1843, Ústie nad Oravou - † 5. september 1873, Dolný Kubín) bol folklorista, hudobník, hudobný kritik, úradník.

## Životopis
Jeho otec bol Jozef Bullaa matka Rozália rod. Skokanová. Študoval na gymnáziách v Levoči a v Banskej Bystrici, 1864 právo na Právnickej akadémii v Bratislave. Advokátsky koncipient, stoličný úradník a adjunkt slúžnovského úradu v Dolnom Kubíne. Publikoval kritické príspevky o tvorbe, činnosti a organizácii speváckych súborov. Zbieral a upravoval ľudové piesne. V Dolnom Kubíne 18711873 založil a viedol miešaný spevokol *Lýra*. Autor veršov a dramatických pokusov.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí folkloristi
Kategória:Slovenskí hudobní kritici
Kategória:Slovenskí publicisti
Kategória:Osobnosti z Ústia nad Oravou
Ján Buľovský

**Ján Buľovský** (*   Slovensko) bol fotograf.

## Životopis
Fotograf v Banskej Bystrici na Dolnej ulici.

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Slovenskí fotografi
Rudolf Bunček

**Rudolf Bunček** (* 20. jún 1881, Jastrabá – † 24. september 1968, Choceň) bol slovenský sochár a maliar.

## Rodina
* otec Augustín Bunček
* matka Irena Amália Anna rod. Retzbachová

## Životopis
Študoval na gymnáziu v Ružomberku a v Prievidzi, 18961901 na Umeleckopriemyselnej škole v Budapešti medirytectvo, potom sochárstvo. Pracoval vo fajansovej dielni Zsolnayovcov v Pécsi, 1902 realizoval menšie sochárske štúdie v Jastrabej. Stredoškolský profesor kreslenia v Leviciach a v Krupine, potom školský inšpektor v Banskej Bystrici. Časť jeho maliarskych prác sa nachádza v Stredoslovenskom múzeu v Banskej Bystrici. Jeho práce majú realistické zameranie. Roku 1901 odmenený I. cenou za návrh na dekoratívnu výzdobu brány obytného domu.

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike riadok 32 - farnosť Jastrabá; pokrstený ako Rudolphus Franciscus Buncsek
* 

Kategória:Slovenskí sochári
Kategória:Slovenskí maliari
Kategória:Osobnosti z Jastrabej
Michal Buľovský

**Michal Buľovský** (Bulyovský, Bulyowsky) - "Bulyovszky de Dulicz et Gyulafalva" (*   Belá-Dulice - †  1711 Durlach) bol  básnik, husliar, pedagóg a polyhistor.

## Životopis
Študoval na latinskej škole v Kremnici a v Banskej Bystrici, od 1670 na univerzitách vo Wittenbergu, v Tübingene a Strasbourgu. Organista v Strasbourgu, prof. gymnázia a rektor, evanjelický školy v Durlachu, konrektor v Stuttgarte, prof. a  rektor v Durlachu. Polyhistor a polyglot, venoval sa i štúdiu poézie, hudby a matematiky. Teoreticky a prakticky sa zaoberal najmä hudbou. Pri pokuse o zlepšenie temperatúry ladenia navrhol experimentálny klávesový nástroj organového typu s posunovateľnou klaviatúrou, preslávil sa vynálezom hud. nástroja vo forme spinetu.

## Literatúra
* *[[Slovenský biografický slovník]]*

## Externé odkazy
* 

Buľovský, Michal (Bulyovský, Bulyowsky)
Kategória:Slovenskí básnici
Kategória:Husliari
Kategória:Slovenskí polyhistori
Kategória:Uhorskí polyhistori
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia v 17. storočí
Igor Bulla

Mgr. art.**Igor Bulla** (* 13. september 1965 Banská Bystrica) je slovenský dirigent.

## Životopis
V roku 1988 absolvoval Konzervatórium v Bratislave. V rokoch 19881993 študoval na Vysokej škole múzických umení (Ladislav Slovák).

Počas štúdia pracoval ako asistent dirigenta v Bratislavskom detskom zbore a mládežníckom zbore Echo. Spolupracoval tiež s orchestrom Slovenskej filharmónie, so Štátnou filharmóniou Košice, orchestrom Komornej opery. Od roku 1990 do roku 1993 bol asistentom dirigenta na Novej scéne. Príprava rockovej opery *[[Evanjelium o Márii]]* v hudobnom naštudovaní Ruda Geriho a réžii Jozefa Bednárika považuje za svoj prvý miľník.

Od roku 1993 pôsobí ako dirigent v Štátnej opere v Banskej Bystrici, od sezóny 2022/2023 je jej šéfdirigentom. Ako dirigent pôsobil aj na Zámockých hrách zvolenských a Bratislavských hudobných slávnostiach.

## Referencie

## Literatúra
* Kto bol kto v Banskej Bystrici v roku 2001

## Externé odkazy
* Igor Bulla na webe Hudobného centra
* 

Kategória:Osobnosti z Banskej Bystrice
Kategória:Slovenskí dirigenti
Kategória:Absolventi Konzervatória v Bratislave
Kategória:Absolventi Hudobnej a tanečnej fakulty Vysokej školy múzických umení v Bratislave
Karol Bund

**Karol Bund** (* 4. jún 1869, Banská Bystrica - † 16. máj 1931, Budapešť, Maďarsko) bol slovenský lesný inžinier.

Jeho otec bol Emanuel Bund a matka Žofia Ingrubenová.

## Životopis
Roku 1890 absolvoval štúdium na lesníckom odbore Baníckej a lesníckej akadémie v Banskej Štiavnici. Od 1891 pôsobil na riaditeľstve štátnych lesov v Banskej Bystrici, 18951899 na Ministerstve pôdohospodárstva v Budapešti, ministerský radca, tajomník Krajinského lesníckeho spolku, 18991923 redaktor *Erdészeti Lapok*, kde publikoval odborné články o zalesňovaní a o lesnom školstve. Vydal objemové tabuľky, publikácie o lesnom hospodárstve a o hospodárskej úprave lesov. Propagátor ochrany lesov, zaslúžil sa o štátny dozor nad všetkými lesmi.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 69; pokrstený Carolus Vilhelm Emanuel Bund

Kategória:Slovenskí lesní inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Banskej Bystrice
Anton Buranovský

**Anton Buranovský** (* 8. september 1932, Richvald) je slovenský dirigent.

## Životopis
Roku 1957 absolvoval štúdium dirigovania na VŠMU v Bratislave. Ťažisko jeho činnosti bolo v opere DJGT v Banskej Bystrici, kde v rokoch 1964-1975 pôsobil ako šéfdirigent a začas aj umelecký šéf opery a kde naštudoval aj rad náročných titulov. Pohostinsky dirigoval na viacerých českých operných scénach aj v zahraničí. V Prešove a v Banskej Bystrici usporadúval symfonické koncerty.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí dirigenti
Kategória:Narodenia v 1932
Karol Burda

**Karol Burda** (*   Slovensko) je lekárnik.

## Životopis
Lekárnik v Banskej Bystrici na Dolnej ulici, lekáreň známa pod menom Burdova lekáreň (po 1848), tiež Lekáreň sv. Kríža.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekárnici
Hugo Burger

**Hugo Burger** (*   Slovensko) bol lekárnik.

## Životopis
Pôsobil v lekárni Lekárňa ku "Vykupiteľovi" (založená 1561) na Dolnej ulici v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Lekárnici
Matej Burian

**Matej Burian** (*   Kremnica†  1581 Slovensko) bol  organista, organár.

## Životopis
V roku15651581 mestský organista v Kremnici. Staval a opravoval organy v Kremnici (1560), Banskej Štiavnici (1565, 1581), v Brezne (1573), vo Vacove (1574) a s ostrihomským prepoštom rokoval o oprave organa v Trnave, resp. stavbe pozitíva pre arcibiskupa (1574), ktorý však už nedokončil. Zaoberal sa aj stavbou iných hudobných nástrojov a mechanickou reprodukciou skladieb na klávesových nástrojoch.

## Literatúra
* BURIAN, Matej. In: 

## Externé odkazy
* 

Kategória:Úmrtia v 1581
Kategória:Osobnosti z Kremnice
Kategória:Slovenskí organisti
Kategória:Slovenskí výrobcovia organov
Jozef Bušniak

**Jozef Bušniak** (* 29. apríl 1923, Horná Lehota – † 23. október 1944, Slavošovce) bol slovenský pedagóg.

## Životopis
Učiteľský ústav v Banskej Štiavnici absolvoval v roku 1943. Učiteľ v Pružinej. Aktívny účastník SNP. Zahynul v boji proti fašitickým okupantom.

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Osobnosti SNP
Kategória:Osobnosti z Hornej Lehoty (okres Brezno)
Kategória:Obete vojen
Eduard Bušniak

**Eduard Bušniak** (* 30. jún 1895, Horná Lehota – † 11. marec 1981, Brezno) bol slovenský robotník.

Jeho otec Ján Bušniak (? – 1900), jeho matka Mária Bušniaková 

## Životopis
Eduard Bušniak navštevoval v rokoch 19011907 ľudovú školu v Hornej Lehote. V rokoch 19071933 bol strojný zámočník v Podbrezovských železiarňach, 19331948 v Piesku, 19481970 dielovedúci v Mostárni Brezno, 19571968 v Jednotnom roľníckom družstve v Brezne. Bol priekopník socialistického poľnohospodárstva na Horehroní a zakladateľ Federatívnej robotníckej telovýchovnej jednoty (FRTJ) v Hornej Lehote, počas Slovenského národného povstania člen Rev. NV v Brezne.

## Ocenenie
* Roku 1958 vyznamenaný Za zásluhy o výstavbu, 1970 Radom práce, 1980 Za obetavú prácu pre socializmus

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Hornej Lehoty (okres Brezno)
Ján Bušniak

**Ján Bušniak** (* 26. máj 1919, Horná Lehota – † 1. november 1988, Praha) bol ekonóm, diplomat, protifašistický bojovník.

Jeho otec Jozef Bušniak, jeho matka Mária rod. Mravcová 

## Životopis
V roku 19251930 navštevoval ľudovú školu v Hornej Lehote, 19301935 študoval na gymnáziu v Banskej Štiavnici, 19351938 na lýceu v Nines (Francúzsko), 19381939 na Vysoke škole ekonomickej v Prahe, 19401941 v Záhrebe, 19411942 vo Viedni, 1942 v Bratislave, kde v roku 1942 promoval za Ing. V roku 19411942 referent Najvyššieho úradu pre zásobovanie v Bratislave, 1943 väznený v Bratislave a v Ilave. Po vypuknutí SNP v roku 1944 zástupca Povereníctva výživy SNR v Banskej Bystrici, 19451947 vedúci slov. oddelenia Min. priemyslu v Prahe, 19471949 referent odd. pre priemysel, obchod a peňažníctvo ÚV KSS v Bratislave, 19491950 námestník min. priemyslu v Prahe, 19501951 povereník potravinárskeho priem., 19511957 obchodu v Bratislave, 19571960 veľvyslanec v Číne, 19601962 a 19671971 námestník ministra zahraničných vecí v Prahe, 19621967 čs. veľvyslanec v Taliansku, 19711979 vedúci odd. rozvojových krajín v Ústave medzinárodných vzťahov v Prahe. Predstaviteľ kom. odbojového hnutia a účastník SNP. Počas SNP zástupca povereníka SNP pre zásobovanie a osvetový dôstojník pri povstaleckej 1. čs. armáde na Slovensku. Po vojne organizátor prvej etapy industrializácie Slovenska (výstavba Oravskej priehrady, Bučiny Zvolen, cementárne v Banskej Bystrici, Mostáreň Brezno a i.). V roku 19581959 a 19631965 člen a 19671968 vedúci čs. delegácie na Valnom zhromaždení OSN. Publikačne činný, autor spomienkových čŕt z obdobia odboja a znárodňovacieho procesu, články publikoval v periodikách Rudé právo, Pravda, Nové slovo a i.

## Literatúra
* BUŠNIAK, Ján. In: 

## Externé odkazy
* 

Kategória:Osobnosti SNP
Kategória:Osobnosti z Hornej Lehoty (okres Brezno)
Bartolomej Busseus

**Bartolomej Busseus** (Busko) (* Iliašovce) bol slovenský evanjelický kňaz, pedagóg, veršovník.

Jeho otec bol Mikuláš Busseus, jeho matka Elena rod. Hoferová.

## Životopis
Študoval v Banskej Bystrici, od 1644 na univerzite vo Wittenbergu. Rektor školy v Španej Doline a Krupine, 1658 evanjelický kazateľ v Handlovej, po 1660 učiteľ v Španej Doline, napokon na evanjelickej fare v Hodruši. Ako študent bystrického gymnázia obhajoval roku 1642 tézy teologickej rozpravy. Prispel latinskými veršami do zborníkov na počesť levočského literáta Kristiána Seelmana (1661, 1665).

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Slovenskí pedagógovia
Kategória:Osobnosti z Iliašoviec
Kategória:Osoby s neistým dátumom narodenia
Kategória:Osoby s neistým dátumom úmrtia
Ján Büringer

**Ján Büringer**, tiež **Johannes, Biringer, Bühringer, Peringer, Pihringer, Biringerus** (* Bratislava) bol pedagóg.

## Životopis
Od roku 1631 študoval na univerzite vo Wittenbergu. Roku 1640 - 1649 rektor v Kremnici, 1646-1648 konrektor latinskej školy v Banskej Bystrici, učiteľ v Prešove, 1651 notár v Modre, napokon konrektor evanjelického gymnázia v Bratislave. Podporovateľ nových metód vyučovanie. V Kremnici obhajoval Alstedtov vecný encyklopedizmus a Ratkeho zdôrazňovanie významu materinského jazyka pri vyučovaní latinčiny. Autor lat. veršov v zborníkoch a i.

## Dielo
* *Mnemata poetika...*, Levoča roku 1948
* *Propempticum..., quo... Eliam Thoman...*, Bratislava roku 1669
* *Anacreon nuptialis...*, Bratislava roku 1670
* *Nomenclator et index tam nominum,quam verborum germano-latinus...*, Bratislava roku 1670

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Slovenskí básnici
Kategória:Slovenskí autori náučnej literatúry
Kategória:Osobnosti z Bratislavy
Ján Burius

**Ján Burius** (* 20. máj 1667, Krupina – † 6. marec 1712, Banská Bystrica) bol evanjelický kňaz, náboženský spisovateľ.

Jeho otec Ján Burius (16361689) - nemecký farár v Krupine, jeho matka Juliana rod. Rotaridesová 

## Životopis
Študoval v Brzegu, vo Vroclave, v Berlíne, v Lipsku; magister. Od 1694 resp. 1696 alebo 1700 rektor evanjelický školy v Banskej Bystrici, 1702 vysvätený za kňaza. Jeden z prvých predstaviteľov pietizmu na Slovensku.  Ovplyvnil svojich žiakov i spolupracovníkov J. Bohuša a M. Bela. Jeho dielo zostalo v rukopise.

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike farnosti v Krupine; pokrstený ako Johannes Burius

Kategória:Evanjelickí kňazi
Kategória:Narodenia v 1667
Kategória:Úmrtia v 1712
Kategória:Osobnosti z Krupiny
Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia 20. mája
Kategória:Úmrtia 6. marca
František Caban

**František Caban** (* 22. marec 1937 Selce – † 30. máj 1991 Bratislava) bol operný spevák (barytón).

## Životopis
R. 1964 absolvoval štúdium spevu na Konzervatóriu v Bratislave. V roku 19641975 sólista opery DJGT v Banskej Bystrici, z toho 19701971 účinkoval vo Frankfurte nad Mohanom a Bielefelde (Nemecko), 19751982 sólista opery Štátneho divadla 
v Brne, od 1983 opery SND v Bratislave. Venoval sa i koncertnej činnosti.

## Literatúra
* *[[Encyklopédia dramatických umení Slovenska]]*

## Externé odkazy
* 
* Před 25 lety zemřel barytonista František Caban, autor: Vladimír Blaho

Kategória:Slovenskí operní speváci
Kategória:Operní speváci
Kategória:Barytonisti
Kategória:Členovia Štátnej opery
Kategória:Členovia Opery Slovenského národného divadla
Matej Caban

**Matej Caban** (* 13. júl 1895 Banská Bystrica - † 4. august 1975 Prešov) bol  hrebenár, ľudový umelec.

## Životopis
Základnú školu vychodil v B.Bystrici, 1908-12 učeĺ u hrebenára S.Banku v Radvani. Roku1914 sa usadil v Prešove ako výrobca hrebeĺov, 1919 získal živnostenský list. Orientoval sa na umelecké stvárnenie rohoviny. Od 1955 pracoval pre ÚĽUV v Bratislave, od 1960 majster ľud. umel. výroby. Venoval sa tvorbe úžitkových predmetov najmä však zoomorfných plastík vtákov.

## Literatúra
* *[[Slovenský biografický slovník]]*

## Externé odkazy
* 

Caban, Matej
Caban, Matej
Mikuláš Čabiňák

**Mikuláš Čabiňák**  (* 3. február 1940 Tichý Potok - † 30. júl 1973 Košice) bol sólistom opery Štátneho divadla v Košiciach)

## Životopis
Štúdium na Janáčkovej akadémii múzických umení (prof. Jiří Válek a Libuše Lessmanová) absolvoval úlohou Vodníka v Dvořákovej *[[Rusalka (opera)|Rusalke]]* v roku 1966. Už počas štúdií vystúpil na viacerých koncertoch i pohostinsky v opere v Banskej Bystrici a Olomouci. Od roku 1967 bol sólistom opery Štátneho divadla v Košiciach a po prvý raz sa predstavil ako Gremin v Čajkovského *[[Eugen Onegin (opera)|Eugenovi Oneginovi]]*. Jeho krásny mäkký bas našiel uplatnenie v postave Raimonda v* Lucii di Lammermoor*, Malinu v *Tajomstve*, Toma v *Maškarnom bále*, Collina v *Bohéme* a v ďalších úlohách. Uznanie získal v charakterovej štúdii kupca Dikého z Janáčkovej *Káti Kabanovej* i v doštudovanom Kecalovi z *Predanej nevesty*, ktorý bol jeho poslednou postavou. 

Odišiel nečakane, ako tridsaťročný, iba na prahu svojej sľubne sa vyvíjacúcej speváckej dráhy. 

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí operní speváci
Kategória:Basisti
Kategória:Členovia Opery Národného divadla
Ján Miloslav Čajak

náhľad|Hrob Jána Čajaka a jeho manželky na banskobystrickom evanjelickom cintoríne.
**Ján Miloslav Čajak** (* 29. máj 1881, Banská Bystrica† 19. november 1972, Banská Bystrica) bol slovenský kultúrno-osvetový pracovník.

Jeho manželka Anna Miloslava Čajaková (18881981) bola kultúrno-osvetová pracovníčka v Banskej Bystrici.

## Životopis
Krajanský pracovník v Spojených štátoch. Pracoval v Evanjelickej jednote, spevokole Lipa a v Slovenskej lige. Po návrate na Slovensko sa v roku 1919 usadil v Banskej Bystrici a zapájal sa do politiky Rázusovej Slovenskej národnej strany. S organizáciou Sokol boli manželia Čajakovci spoluvlastníkmi kina, po roku 1945 bol Ján Miloslav Čajak premietačom v kine Partizán.

## Referencie

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Kategória:Slovenskí kultúrni pracovníci
Kategória:Osobnosti z Banskej Bystrice
Anna Miloslava Čajaková

náhľad|Hrob Anny Čajakovej a jej manžela na banskobystrickom evanjelickom cintoríne.
**Anna Miloslava Čajaková** (* 1. júl 1888, Martin† 16. august 1981, Banská Bystrica) bola slovenská kultúrna pracovníčka a spolková funkcionárka, predstaviteľka zahraničného prvého československého odboja.

Pôsobila ako krajanská pracovníčka v Chicagu v štáte Illinois v Spojených štátoch, kde spoluzaložila viaceré spolky a organizácie. Pracovala v Evanjelickej jednote, spevokole Lipa a v Slovenskej lige v Amerike. Organizovala rôzne zbierky a slávnosti. Publikovala vo viacerých krajanských časopisoch. Spolu s manželom Jánom Miloslavom Čajakom žili od roku 1919 v Banskej Bystrici. S organizáciou Sokol boli spoluvlastníkmi kina. V roku 1923 vítala v Banskej Bystrici prezidenta Tomáša Garriguea Masaryka. Od roku 1942 učila anglický jazyk na obchodnej akadémii, súkromne doučovala anglický jazyk aj v dôchodkovom veku.

Postupne s manželom adoptovali a vychovali 32 detí, pretože vlastné nemali. Život dožila v Banskej Bystrici u chovanice Márie Lauríkovej. Je pochovaná s manželom v Banskej Bystrici vedľa svojej učiteľky a priateľky Terézie Vansovej.

## Referencie

## Externé odkazy
* 

Kategória:Slovenskí kultúrni pracovníci
Kategória:Osobnosti z Martina
Ernest Caban (lekár)

**Ernest Caban** (* 6. júl 1950 Banská Bystrica) je slovenský lekár, chirurg. Jeho otec Ernest Caban (1924 – 2000) bol lyžiar.

## Životopis
Absolvoval štúdium na LF UK v Martine. Od roku1974 pracuje ako lekár-chirug v NsP FDR v Banskej Bystrici. V roku 1992-1998 pôsobil ako lekár reprezentácie SR v ľahkej atletike. V súčasnosti je lekárom reprezentácie SR v biatlone, hokejistov HK Banská Bystrica a basketbalistiek AGM Banská Bystrica. Otec Ernest Caban (1924-2000), zakladateľ a predseda Bielej stopy SNP v Banskej Bystrici.

## Ocenenie
* Obdržal Cenu primátora mesta Banská Bystrica za rok 1998.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí športoví lekári
Kategória:Osobnosti z Banskej Bystrice
Andrej Bystran

**Andrej Bystran** (* 13. august 1925 Henckovce – † 8. január 2006 Banská Bystrica) bol operný spevák (bas).

## Životopis
Spev študoval súkromne. Začínal ako divadelný ochotník. Roku1951 – 58 člen činohry a neskôr spevohry DJZ v Prešove, od 1959 sólista opery DJGT v B.Bystrici. Venoval sa aj koncertnej činnosti. 

## Literatúra
* *[[Encyklopédia dramatických umení Slovenska]]*

## Externé odkazy
* 
* www.dobos.revuca.net 

Kategória:Slovenskí operní speváci
Kategória:Basisti
Kategória:Členovia Štátnej opery
Ján Čajda

**Ján Čajda** (* 27. január 1840 Veľké Rovné - † 14. október 1919 Kolárovice) bol  včelár, ovocinár, pedagóg.

Jeho otec Jozef Čajda, jeho matka Karolína rod. Mužiková 

## Životopis
Ľudovú školu navštevoval vo Veľkom Rovnom, učiteľský ústav v Banskej Bystrici. Pôsobil ako učiteľ, neskôr notár v Kolároviciach. Propagátor moderného včelárstva, spoluzakladateľ Spolku slovenských včelárov. Autor praktickej príručky  racionálneho včelárenia a odborných článkov. Člen Prírodovedného spolku župy Trenčianskej.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí včelári
Kategória:Slovenskí ovocinári